घायल को लेकर पहुंचे अटेंडेंट के साथ ट्रॉमा सेंटर में मारपीट
मरीजों के अटेंडेंट्स के साथ मारपीट करने के मामले में ट्रॉमा सेंटर पहुंचीं रश्मि शर्मा।
पड़ोसी के साथ मिली युवती, मारपीट, चली गोलियां
गोला का मंदिर थाना क्षेत्र के जडेरूआ क्षेत्र में शुक्रवार रात 8 बजे घर से दुकान की कह कर निकली युवती पड़ोसी युवक के साथ मिलने पर दोनों परिवारों में विवाद हो गया। विवाद बढ़ने पर दोनों ने एक-दूसरे पर लाठी, सरियों से हमला कर दिया और दोनों ओर से कट्टों से गोली भी चली। गोली चलने सूचना पर पुलिस मौके पर पहुंची और दोनों पक्षों को थाने ले आई। वहां क्रॉस मामला दर्ज कर किया गया है। गोला का मंदिर थाना क्षेत्र के जडेरूआ निवासी एक युवती रात 8 बजे अचानक लापता हो गई। उसकी तलाश में जुटे परिजनों को वह पड़ोसी युवक के साथ बंधा पर मिली। जिस पर दोनों परिवारों के बीच झगड़ा हो गया था।
क्राइम रिपोर्टर|ग्वालियर
डबरा में हुए हादसे में घायल युवकों को लेकर ट्रॉमा सेंटर पहुंचे अटेंडेंट के साथ जूनियर डॉक्टरों ने मारपीट कर दी। अस्पताल में विवाद बढ़ने पर कांग्रेस कार्यकर्ताओं के साथ प्रदेश सचिव रश्मि पवार शर्मा भी अस्पताल पहुंची और फिर थाने पहुंचकर 4 अज्ञात जूनियर डॉक्टरों के खिलाफ प्रकरण दर्ज कराया।
थाना प्रभारी महेश शर्मा ने बताया, डबरा निवासी मोनू राणा ने रात 10.30 अमित के साथ थाने पहुंच कर ट्रॉमा सेंटर में तैनात जूनियर डॉक्टर के खिलाफ मारपीट, गाली-गलौज व धमकी देने की रिपोर्ट दर्ज कराई। मोनू ने बताया कि वह समूदन के पास हादसे में घायल अपने भाई धारा सिंह के साथ अस्पताल पहुंचे थे। उन्होंने जब ट्रॉमा सेंटर में पदस्थ डॉक्टरों से घायल की स्थिति को देखते हुए जल्द इलाज शुरू करने को कहा तो वह अभद्र व्यवहार करने लगे। विरोध करने पर उसके व उसके साथी के साथ मारपीट कर दी। पुलिस ने मोनू की रिपोर्ट पर प्रकरण दर्ज कर लिया।
पुलिस ने नहीं सुनी,अब कोर्ट के निर्देश पर एफआईआर
जनकगंज थाना क्षेत्र में समाधिया काॅलोनी, तारागंज में जमीन विवाद पर झगड़ा व महिला को धमकी देने के मामले जनकगंज पुलिस को कोर्ट ने प्रकरण दर्ज कर आरोपियों पर कार्रवाई के निर्देश दिए हैं। आरोपियों में पुलिस के तत्कालीन एसआई का भी नाम शामिल है, जो अब सेवानिवृत्त हो गए हैं।
घटना लगभग छह माह पुरानी बताई गई है। घटना के अनुसार, अंजू प|ी लाखन जखौदिया के रिश्तेतार के प्लाट के गेट का ताला तोड़कर 3 सितंबर को गुरुदयाल कुकरेजा, गोविंदराम कुकरेजा, रतन कुकरेजा व नारायण कुकरेजा गड्ढे कर रहे थे। जब उन्होंने ऐसा करने से मना किया तब आरोपियों ने अभद्र व्यवहार करते हुए जाति सूचक गालियां और जान से मारने की धमकी दी। विवाद को देख भीड़ एकत्र हो गई और उन्होंने बीच-बचाव किया। घटना की सूचना कंट्रोल रूम को दी गई और थाने व एसपी आफिस में भी शिकायत की गई, लेकिन कोई कार्रवाई नहीं की गई थी। इसके बाद यह मामला कोर्ट में दायर किया गया, जिस पर एफआईआर कर कार्रवाई के निर्देश दिए गए थे।
चॉकलेट के बहाने बच्ची को दुकान में बुलाकर छेड़छाड़
थाटीपुर थाना क्षेत्र के दुल्लपुर इलाके में किराना दुकान चलाने वाले अभिमन्यु शिंदे ने शनिवार की दोपहर दुकान पर सामान खरीदने आई बालिका को चॉकलेट के बहाने दुकान के अंदर बुलाया और उसके साथ अश्लील हरकतें कर दी। बालिका को घर पर उसे डरी सहमी देख कर परिजनों ने उससे पूछताछ की तो उसने घटना की जानकारी उन्हें दी। जिसके बाद परिजन उसे लेकर थाने पहुंचे और मामले की शिकायत की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva